CELEX: 32021R0685
Language: bg
Date: 2021-04-22 00:00:00
Title: Регламент за изпълнение (ЕС) 2021/685 на Комисията от 22 април 2021 година за поправка на текста на полски език на Регламент (ЕС) № 1321/2014 относно поддържането на летателната годност на въздухоплавателните средства и авиационните продукти, части и устройства и относно одобряването на организациите и персонала, изпълняващи тези задачи (текст от значение за ЕИП)

27.4.2021   
               
               
                  BG
               
               
                  Официален вестник на Европейския съюз
               
               
                  L 143/6
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/685 НА КОМИСИЯТА
         от 22 април 2021 година
         за поправка на текста на полски език на Регламент (ЕС) № 1321/2014 относно поддържането на летателната годност на въздухоплавателните средства и авиационните продукти, части и устройства и относно одобряването на организациите и персонала, изпълняващи тези задачи
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2018/1139 на Европейския парламент и на Съвета от 4 юли 2018 г. относно общи правила в областта на гражданското въздухоплаване и за създаването на Агенция за авиационна безопасност на Европейския съюз и за изменение на регламенти (ЕО) № 2111/2005, (ЕО) № 1008/2008, (ЕС) № 996/2010, (ЕС) № 376/2014 и на директиви 2014/30/ЕС и 2014/53/ЕС на Европейския парламент и на Съвета и за отмяна на регламенти (ЕО) № 552/2004 и (ЕО) № 216/2008 на Европейския парламент и на Съвета и Регламент (ЕИО) № 3922/91 на Съвета (1), и по-специално член 17, параграф 1 от него,
         като има предвид, че:
         
                     (1)
                  
                  
                     Текстът на полски език на Регламент (ЕС) № 1321/2014 на Комисията (2) съдържа грешка в точка M.A.201, буква а), подточка 1 от приложение I и в точка ML.A.201, буква а), подточка 1 от приложение Vб по отношение на обхвата на изискванията, които трябва да бъдат изпълнени, преди да може да се извърши полет; грешка в точка M.A.201, буква a), подточка 3 от приложение I, уводното изречение на точка M.A.901 от приложение I, точка ML.A.201, буква a), подточка 3 от приложение Vб и уводното изречение на точка ML.A.901 от приложение Vб по отношение на удостоверението за летателна годност; грешка в точка M.A.302, буква д) от приложение I по отношение на удължаването на интервалите, което може да бъде предложено от собственика или организацията, която управлява поддържането на летателната годност на въздухоплавателното средство; грешка в точка M.A.402, буква д) от приложение I и точка ML.A.402, буква б), подточка 5 от приложение Vб по отношение на ограниченията, в рамките на които се извършва техническото обслужване; грешка в точка M.A.901, буква е) от приложение I по отношение на обхвата на правомощието за удължаване на срока на валидност на дадено удостоверение за преглед на летателната годност; грешки във формуляри 15a, 15б и 15в на EASA в допълнение III към приложение I и допълнение IV към приложение Vб по отношение на датата, на която се позовава сертифицирането; и грешка във второто изречение на точка 145.A.55, буква в) от приложение II по отношение на обхвата на задължението на организацията за техническо обслужване да съхранява копие от документацията.
                  
               
                     (2)
                  
                  
                     Освен това текстът на полски език на Регламент (ЕС) № 1321/2014 съдържа грешки в точка M.A.201, буква б) от приложение I, точка 3, второ тире от допълнение I към приложение I, точка ML.1, буква в), подточка 3, ii) от приложение Vб, точка ML.A.201, буква б) от приложение Vб, буква в), точка 2 от допълнение I към приложение Vб и точка CAO.1, подточка 2, ii) от приложение Vг по отношение на позоваването на лизинга и лизингополучателя на въздухоплавателни средства.
                  
               
                     (3)
                  
                  
                     Поради това текстът на Регламент (ЕС) № 1321/2014 на полски език следва да бъде съответно поправен. Поправката не се отнася за текста на останалите езици.
                  
               
                     (4)
                  
                  
                     Мерките, предвидени в настоящия регламент, са в съответствие със становището на комитета по член 127, параграф 1 от Регламент (ЕС) 2018/1139,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            
               (не засяга българската версия)
            
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 22 април 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  OB L 212, 22.8.2018 г., стр. 1.
         
            (2)  Регламент (ЕС) № 1321/2014 на Комисията от 26 ноември 2014 г. относно поддържането на летателната годност на въздухоплавателните средства и авиационните продукти, части и устройства и относно одобряването на организациите и персонала, изпълняващи тези задачи (ОВ L 362, 17.12.2014 г., стр. 1).